kardosdrur/scandi-wiki huggingface dataset:
Procesvalidering

Procesvalidering er en analyse af indsamlet under design og fremstilling af et produkt for at kunne bekræfte at processen konsistent og pålideligt kan producere produktet i en ønsket kvalitet og efter en fastsat standard. Regulatoriske myndigheder som EMA og FDA har udgivet retnigngslinjer til procesvalidation. Formålet med procesvalidering er at sikre at forskellige input konsistent kan lede til output af samme høje kvalitet. Procesvalidering er en igangværende proces der ofte skal udføres i takt med at der skabes og indsamles erfaringer under produktionen. 

Validering af produktionsprocesser er essentiel i fastsættelse af produktkvaliteten, da kvaliteten ikke alle kan afgøres under inspektion af det færdige produkt. Det er et regulatorisk krav for produktion af lægemidler.

Procesvalidering kan nedbrydes til tre trin; procesdesign, proceskvalificering og fortsat procesverifikation.

Se også 
 Business process validation
 Rengøringsvalidering
 Proceskvalificering
 Validering
 Verification and validation

Referencer

Eksterne henvisninger 
 FDA – U.S. Food and Drug Administration
 EMA – European Medicines Agency
 Parental Drug Association
 Process Validation according FDA Guidances  

Softwareudvikling
Lægemiddelindustri
Kvalitet
Caus Castle

Caus Castle er ruinen af et voldsted og middelalderborg i i Westbury i det engelske county Shropshire. Den ligger på foden af Long Mountain hvor den kontrollerede ruten mellem Shrewsbury i Shropshire til Montgomery i Powys, Wales på grænsen mellem England og Wales. Den blev ødelagt under den engelske borgerkrig og har været en ruin siden.

Se også 
 Borge og slotte i England

Referencer

Eksterne henvisninger 

Slotte i Shropshire
Borgruiner i Storbritannien
Colorama

Colorama er det tredje studiealbum fra den danske folkpoptrio The White Album, der blev udgivet i 2020.

Albummet modtog tre ud af seks stjerner i musikmagasinet GAFFA.

Spor 
 "Octopi"
 "Just Take Your Time"
 "'85"
 "Punch Me"
 "Mystery"
 "Cleaning Up The Room"
 "Alphabet"
 "Bonaparte + Freud"
 "Cosmos"

Referencer

Eksterne henvisninger 

Popalbum fra Danmark
Album fra 2020
Stinus Kæmpe

Stinus Bjerring Kæmpe (født 26. februar 2001 i København) er en dansk-australsk cykelrytter, der kører for . Efter et længerevarende ophold i Australien, er han statsborger i både Danmark og Australien.

Karriere

Australien 
Kæmpe blev født i København. Som 12-årig flyttede han med familien til australske Melbourne, da faren skulle arbejde for Microsoft. Ved siden af skolegangen dyrkede han svømning. Da han i sommeren 2017 tog til Danmark for at gå på Ranum Efterskole College, stoppede han med svømning, da der ikke var mulighed for at dyrke sporten på skolen. Efter skoleopholdet i Ranum tog han tilbage til familien i Australien. Her begyndte han i foråret 2019 at cykle sammen med tidligere fodboldspiller Thomas Sørensen, og fik i efteråret tilknyttet en træner. I september kørte han sit første motionsløb. I december 2019 kørte han sit første licensløb, da han for Carnegie Caulfield Cycling Club stillede op i et etapeløb i den australske C-klasse. Her vandt han løbets to første etaper, og løbet samlet. Under det lange ophold i Australien fik Stinus Kæmpe også australsk statsborgerskab, hvilket betød at han kunne stille op ved de australske mesterskaber, og blev en kandidat til landets landshold.

Danmark 
I slutningen af 2020 flyttede familien tilbage til Danmark og hovedstadsområdet, hvor de bosatte sig i Brønshøj. Fra starten af 2021-sæsonen begyndte Stinus Kæmpe hos Sydkysten Cycling Development Team, hvor han fra starten skulle køre i den danske B-klasse. Her blev det blandt andet til tre sejre på otte dage, og Kæmpe havde i løbet af kort tid samlet point nok til at rykke op i A-klassen. Derfor skiftede han i juni 2021 til klubbens DCU-team .

Østrig 
Sammen med Daniel Guld flyttede Stinus Kæmpe i marts 2022 til det østrigske eliteteam ARBÖ headstart On-Fahrrad. De to danskere bosatte sig i en landsby udenfor Wien.

Fra 2023-sæsonen skiftede Kæmpe til det østrigske kontinentalhold WSA KTM Graz p/b Leomo.

Meritter 

2021
11. plads, danske U23-mesterskab i enkeltstart

2022
1. plads i Znievske DNI
2. plads, 1. etape af Tour of Bright
3. plads samlet i RBB Tour
3. plads, 1. etape
10. plads samlet i Tour of Szeklerland
2. plads i ungdomskonkurrencen
13. plads, australske U23-mesterskab i enkeltstart

2023
7. plads, australske U23-mesterskab i enkeltstart

Referencer

Eksterne henvisninger 

 
 
 

Personer fra København
Mandlige cykelryttere fra Danmark
Mandlige cykelryttere fra Australien
Ruth Campau

Ruth Campau (født 4. februar 1955) er en billedkunstner, Der bor og arbejder i København. Hun har studeret Kunsthistorie på Københavns Åbne Universitet, er medlem af Kunstnersamfundet og Kunstnersammenslutningen Grønningen, hvor hun også sidder i bestyrelsen. Dertil har hun været medlem af Akademirådet og Det Kongelige Danske Kunstakademi samt bestyrelsesmedlem hos O-Overgaden Institut for Samtidskunst.

Ruth Campau arbejder med maleriet i et udvidet felt og med fokus på, hvordan hendes værker interagerer med omgivelserne. Ruth Campaus malerier skabes af lange, koncentrerede strøg, der fastfryser kunstnerens bevægelse i malingen. Værkerne kan forstås som et udsnit af et større, uendeligt maleri, ligesom de peger tilbage på den maleriske handling og kroppen, de er skabt med. Ruth Campaus værker tager ofte form af store installationer, beskuerinddragende miljøer eller stedspecifikke projekter.

Hun har udstillet sine værker både nationalt og internationalt på bl.a. ARoS, ARKEN Museum for Moderne Kunst, KUNSTEN Museum for Moderne Kunst, Bornholms Kunstmuseum, KØS Museum for kunst i det offentlige rum, Randers Kunstmuseum, Esbjerg Kunstmuseum, Fuglsang Kunstmuseum, HEART Museum for Moderne Kunst, Kunstforeningen Gl Strand, PS Projectspace i Amsterdam, Deutscher Kunstlerbund i Berlin og Schloss Biesdorf i Berlin. 

Hun har skabt adskillige udsmykninger til det offentlige rum, bl.a. til Hvidovre Hospital, Klostertorvet i Aarhus, Randers Kunstmuseum, Psykiatrisk Hospital i Borås, Sverige, VUC i Vejle, Rigshospitalet i København, Civilstyrelsen i København, Patent- og Varemærkestyrelsen i Tåstrup, et boligkompleks ved Wansee i Berlin og Aalborg Universitet Campus Esbjerg. 

Hun har samarbejdet med flere anerkendte arkitekter, herunder C. F. Møller Arkitekter i forbindelse med opførelsen af boligkomplekset Nordlyset på Amerika Plads i København. Nordlyset blev nomineret til Mies van der Rohe Prisen i 2006.

Ruth Campau har også fungeret som kurator til flere projekter såsom det mangeårige udstillingsprojekt Paintbox med billedkunstner Michael Mørk.

Ruth Campau er repræsenteret af Galleri DGV i Svendborg, Galerie Gebr. Lehmann i Dresden, Feldbusch Wiesner Rudolph Galerie i Berlin og Galerie Hartwich i Rügen.

Hædersbevisninger og legater (udvalg) 
 2020 Statens Kunstfonds livsvarige hædersydelse
 2018 Eckersberg Medaillen
 2008 Statens Kunstfonds 3-årige arbejdslegat
 2007 Anne Marie Telmányi født Carl-Nielsen Hæderslegat

Offentlige samlinger 
 ARKEN Museum for Moderne Kunst, Ishøj, Danmark
 KUNSTEN Museum for Moderne Kunst, Aalborg, Danmark
 Bornholms Kunstmuseum, Rø, Danmark
 Esbjerg Kunstmuseum, Esbjerg, Danmark
 Randers Kunstmuseum, Randers, Danmark
 KØS Museum for kunst i det offentlige rum, Køge, Danmark
 Malmø Kunstmuseum, Malmø, Sverige
 Kastrupgårdsamlingen, København, Danmark
 Statens Kunstfond
 Ny Carlsbergfondet

Referencer

Eksterne henvisninger 
Kunstnerens hjemmeside

Billedkunstnere fra Danmark
Personer i Kraks Blå Bog
Université Paris 1 Panthéon-Sorbonne

Université Paris 1 Panthéon-Sorbonne er et fransk universitet i Paris. Det er med sine knap 42.500 studenter landets næststørste universitet. Universitetet blev grundlagt i 1971.

I dag er universitetet især førende inden for jura, international politik og økonomi. Størstedelen af undervisningen foregår på fransk.

Eksterne henvisninger
 Université Paris 1 Panthéon-Sorbonne hjemmeside

Etableret i 1971
Universiteter i Frankrig
Vestel

Vestel (Officielt navn: Vestel Elektronik Sanayi Ve Ticaret A.Ş.) er en tyrkisk elektronikkoncern. Den består af 18 datterselskaber indenfor elektronik, hårde hvidevarer og informationsteknologi. Vestel's hovedkvarter og produktion er i Manisa, mens virksomhedens moderselskab er Zorlu Holding i Istanbul.
 I 2008 var Vestel Europas største tv-producent med over 8 mio. solgte apparater i Europa. Vestel driver det danske datterselskab Vestfrost. 

Vestel sælger en del tv-apparater under licenserede brands som Toshiba, Hitachi, Polaroid, JVC, Bush, Alba. Virksomhedens egne brands omfatter Vestel, Vestfrost, Luxor, Finlux, Westwood, Windsor, Atlantic, Agora, Celcus og Electra.

Virksomheden blev oprindeligt etableret i 1984 og i 1994 blev den en del af Zorlu Group.

Referencer 

Virksomheder fra Tyrkiet
Etableret i 1992
Arçelik

Arçelik A.Ş. er en tyrkisk multinational elektronikkoncern med hovedkvarter i Istanbul. Den ejes af Koç Holding, Tyrkiets største industrikoncern. Virksomheden blev etableret i 1955.

Arçelik A.Ş. driver forretning i over 100 lande og de har 13 internationale datterselskaber og 15 fabrikker. I Tyrkiet har de over 4.500 afdelinger. Deres produkter sælges under 11 brands: Arçelik, Beko, Grundig, Dawlance, Altus, Blomberg, Arctic, Defy, Leisure, Arstil, Elektra Bregenz og Flavel.

Referencer 

Virksomheder fra Tyrkiet
Etableret i 1955
Câmpulung Moldovenesc

Câmpulung Moldovenesc (rumænsk udtale: [kɨmpuˌluŋɡ moldoveˈnesk]; tidligere stavet Cîmpulung Moldovenesc) er en by i distriktet Suceava i det nordøstlige Rumænien. Den ligger i den historiske region Bukovina.

Câmpulung Moldovenesc er den fjerdestørste bymæssige bebyggelse i distriktet, med et indbyggertal på . Den blev erklæret en kommune i 1995 sammen med to andre byer i Suceava-distriktet  nærmere bestemt Fălticeni og Rădăuţi. Câmpulung Moldovenesc dækker et areal på  147 km² og var  indtil 1950 hovedstad i det tidligere Câmpulung distrikt.

Geografi 

Câmpulung Moldovenesc ligger i regionen Bukovina, i det nordøstlige Rumænien. Byen ligger i bjergområdet Obcinele Bucovinei, på bredden af Moldova-floden.

Câmpulung Moldovenesc er tilgængelig med både bil og tog. Europavej E58, der forbinder regionen Moldavien med Transsylvanien, krydser byen. Der er to jernbanestationer placeret i byen: Câmpulung Moldovenesc i byens centrum og Câmpulung Est i Capu Satului-kvarteret.

Der ligger mange seværdigheder i og omkring Câmpulung Moldovenesc, såsom Rarău og Giumalău, som med 1.650 moh. og 1.857 moh. er de højeste tinder i regionen. Man kan også nyde de skove, der omgiver Câmpulung Moldovenesc, eller besøge et kloster i en af de nærliggende landsbyer.

Kilder og henvisninger

Byer i distriktet Suceava
Siret

Siret (rumænsk udtale: [siˈret]; ; ; ; ) er en by, kommune og tidligere latinsk bispedømme i distriktet  Suceava i det nordøstlige Rumænien. Den er beliggende i den historiske region Bukovina. Siret er den 11. største bymæssige bebyggelse i distriktet med et indbyggertal på . Det er en af de ældste byer i Rumænien og var hovedstad i det middelalderlige fyrstedømmet Moldavien i slutningen af det 14. århundrede. Desuden administrerer byen to landsbyer: Mănăstioara og Pădureni.

Geografi
Byen Siret ligger ved den nordøstlige grænse af Suceava-distriktet 2 km fra grænsen til Ukraine, og er et af de vigtigste grænseovergangssteder i den nordlige del af landet, der har både en grænsepost på vej og en jernbaneforbindelse. 

Vicșani jernbanestation ligger vest for Siret og fungerer som grænsekontrol for jernbaneovergange mellem Rumænien og grænseovergangsstationen ved Vadul-Siret jernbanestation i Ukraine. Jernbanen er normalsporet på den rumænske side og fortsætter som bredsporet i russisk stil i Ukraine. Siret er et af de få steder i Rumænien, der tilbyder udstyr til sporviddeændring, hvilket muliggør transport uden omstigning.

Siret ligger halvejs mellem Tjernivtsi og Suceava, på højre bred af floden Siret (flod). Europavej E85 krydser byen.

Galleri

Kilder og henvisninger
  
  Siret Rådhus officiel side (rumænsk)
  Siret unofficiel side  (rumænsk)

Byer i distriktet Suceava
Koç Holding

Koç Holding A.Ş. er et tyrkisk industrikonglomerat, som er Tyrkiets største industrikonglomerat. Virksomheden har hovedkvarter i Istanbul og ejes af Koç-familien.
Selskabet blev etableret i 1963 da grundlægger Vehbi Koç samlede alle sine virksomheder under et holdingselskab.

De driver virksomhed indenfor energi, bilindustri, forbrugsgoder, finansiel service, detailhandel, byggeri, turisme, shipping, forsvar, informationsteknologi, uddannelse, investering og fødevarer.
Der er 120.304 ansatte.

Referencer 

Virksomheder fra Tyrkiet
Etableret i 1938
Türk Telekom

Türk Telekom er en statsejet tyrkisk telekommunikationsvirksomhed. Türk Telekom blev delt fra PTT i 1995 og har hovedkvarter i Ankara.
Türk Telekom udbyder mobiltelefoni, fastnet og internet. I 2009 havde 12.1 mio. mobiltelefonikunder, 16,8 mio. fastnetkunder og 6 mio. adsl-internetkunder. De driver datterselskaberne TTNET, Argela, Innova, Sebit A.Ş. and AssisTT og 81 % af Avea.

Referencer 

Virksomheder fra Tyrkiet
Etableret i 1995
Vatra Dornei

Vatra Dornei (rumænsk udtale: [ˌvatra ˈdornej]; ; ) er en by i distriktet Suceava i det nordøstlige Rumænien. Den ligger i den historiske region Bukovina. Vatra Dornei er den femte største bymæssige bebyggelse i distriktet med et indbyggertal på .
Den blev erklæret kommune i 2000 og er den nyeste og mindste kommune i amtet. Byen administrerer tre landsbyer: Argestru, Roșu og Todireni. Vatra Dornei er et velkendt kur- og skisportssted i Karpaterne og er også hjemsted for det historiske Vatra Dornei Casino.

Geografi
Vatra Dornei ligger i det nordøstlige Rumænien, 110 km  fra Suceava, distriktets hovedstad. Byen Câmpulung Moldovenesc ligger 40 km væk, byen Bistrița 85 km  væk, byen Gura Humorului 74 km væk og byen Broşteni 52 km væk.

Vatra Dornei ligger ved sammenløbet af floderne Bistrița og Dorna, i Dorna-sænkningen. På grund af sine omgivelser i bjergene er byen et kur- og skisportssted, et af de ældste kursteder i Rumænien. Vatra Dornei er forbundet med det rumænske nationale jernbanesystem og har to jernbanestationer, Vatra Dornei og Vatra Dornei Băi, begge historiske monumenter.  Europavej E58, der forbinder regionen Moldavien med Transsylvanien, krydser byen.

Gallery

Kilder og henvisninger

Byer i distriktet Suceava
Severstal Tjerepovets

HK Severstal (}) er en professionel russisk ishockeyklub fra Tjerepovets, der siden 2008 har spillet i den Kontinentale Hockey-Liga. Klubben er internationalt kendt under navnet Severstal Tjerepovets.

Historie

Titler og medaljer

Nationale turneringer 

 Sovjetisk mesterskab 
 Vinder af oprykningspulje vest i Første Liga (niveau 2) 1980-81.

 Ruslands Superliga
  Sølv: 2002-03.
  Bronze: 2000-01.

Sæsoner

Sovjetiske liga (1962-92)

IHL (1992-96)

Ruslands Superliga (1996-2008)

KHL (2008-)

Trænere

Kilder / eksterne henvisninger 
 HK Severstal  
 HK Severstal - Historie

Noter 

Ishockeyklubber i Rusland
Tjerepovets
Ishockeyklubber i KHL
Etableret i 1955
Skilærer

Skilærer eller skiinstruktør er en person, der lærer andre mennesker at stå på ski. Skiinstruktører skal i nogle lande have en skiinstruktøruddannelse for at undervise i skiløb.

En skiinstruktøruddannelse erhverves normalt i det land hvor man ønsker at arbejde. Her foregår kurserne via de nationale skilærerforbund; Tiroler Skilehrerverband (Østrig), CSIA (Canada) og Ecole Nationale de Ski et d'Alpinisme (Frankrig). I Danmark er det Danmarks Skiforbund som via deres uddannelsesudvalg/afdeling “Den Danske Skiskole” står for certificering af skiinstruktører.

Skilæreruddannelsen er opbygget op så der er niveau 1, 2 og 3. Niveau 1 tager normalt 7-10 dage og er adgangsgivende til at undervise og arbejde i en lokal skiskole. Dog har Italien og Frankrig kun et samlet niveau som kræver 1-2 års uddannelse før man kan få en licens til at undervise.

Referencer

Eksterne henvisninger 

Skiløb
Zorlu Holding

Zorlu Holding er et tyrkisk multinationalt industrikonglomerat med hovedkvarter i Istanbul. De driver virksomhed indenfor tekstiler, hvidevarer, elektronik, energi, minedrift, produktion, telekommunikation og finansiel service. Zorlu group blev etableret af Hacı Mehmet Zorlu i 1950.

Zorlu Holding opkøbte flyindustrivirksomheden Vestel i 1994.

Referencer 

Virksomheder fra Tyrkiet
Sabancı Holding

Hacı Ömer Sabancı Holding A.Ş. eller Sabancı Holding er et tyrkisk industri- og finanskonglomerat med hovedkvarter i Istanbul. Virksomhede primære aktiviteter er finansiel service, energi, cement, detailhandel og industri. Virksomheden blev etableret af Sabancı-familien i 1967, som fortsat ejer aktiemajoriteten. Sabanci Holding blev børsnoteret på Istanbul Stock Exchange (BIST) i 1997.

Referencer 

Virksomheder fra Tyrkiet
Monika Rubin

Monika Rubin (født 20. december 1987 i Hvidovre) er en dansk læge og politiker. Hun har siden 2022 været medlem af Folketinget for Moderaterne og er partiets politiske ordfører i Folketinget.

Opvækst, uddannelse og erhverv 
Rubin er født i Hvidovre i 1987 som barn af barn af en polsk mor og en persisk far og er påvirket af sin stedfar som var religions-, samfunds-, historie- og dansklærer. Rubin og Samira Nawa var de eneste indvandrede eller børn af indvandrere som blev valgt til Folketinget ved folketingsvalget 2022.

Hun er kandidat i lægevidenskab fra Københavns Universitet i 2015 samt Ph.d. fra det Sundhedsvidenskabelige fakultet i 2023. Rubin arbejdede klinisk som læge i Region Hovedstaden 2015-2018. Hun var forskningsassistent og ph.d.-studerende på Herlev Hospital 2019-2022 og underviste i akut behandling på Copenhagen Academy of Medical Education and Simulation 2017-2022. Rubin har skrevet adskillige sundhedsvidenskabelige forskningsartikler.

Fra 2020 til 2022 var Rubin medlem af bestyrelsen for SundFornuft - tænketanken for sundhedspolitik.

Politisk karriere 
Rubin var spidskandidat for Moderaterne i Københavns Omegns Storkreds til folketingsvalget 2022 og blev valgt til Folketinget med 3376 personlige stemmer. Hun blev efter valget Moderaternes sundhedspolitiske ordfører og valgt til statsrevisor. Da Jakob Engel-Schmidt indtrådte i regeringen som kulturminister, overtog hun hans tidligere post som Moderaternes politiske ordfører i Folketinget. I 2023 blev Rubin formand for Folketingets Epidemiudvalg.

Referencer 

Nuværende folketingsmedlemmer fra Moderaterne
Folketingsmedlemmer i 2020'erne
Læger fra Danmark
Alumni fra Københavns Universitet
Agnete Swane

Agnete Swane (født Rechendorff, 22. november 1893 på Frederiksberg, død 18. november 1994 i Plejerup) var en dansk maler og autodidakt arkitekt. Fra 1921 var hun gift med Sigurd Swane og sammen med deres børn boede de fra 1934 på Malergården i Odsherred, som Agnete Swane havde tegnet.

Agnete Swane havde ønsket at blive arkitekt, men blev talt fra det af sin far, fordi han ikke mente det var et erhverv for kvinder. I stedet gik hun på Kunstakademiets Kunstskole for Kvinder fra 1913 til 1917, ligesom hun var elev hos Harald Giersing.

Hun endte alligevel ved arkitekturen og tegnede fire boliger: først to i Hellerup til familien selv, siden et til sine forældre og til sidst altså Malergården. Det var et ønske om et liv tættere på naturen der fik dem til at flytte og bo med udsigt over Lammefjorden, ligesom de også selv drev landbrug. Senere i livet vendte hun igen tilbage til maleriet. 

Familien rejste hyppigt til især Spanien og Portugal for at male der, og i flere år arbejdede Agnete Swane på ideen om et hus på hjul. Det blev til Danmarks måske første autocamper, Casambu, da det lille hus hun havde tegnet, blev løftet op på ladet af den Bedford lastvogn hendes far havde købt til dem. En vogn og rejseform der fulgte dem mange år frem. 

Agnete Swane boede på Malergården, der i dag er et kunstnerhjemsmuseum under Museum Vestsjælland, frem til sin død få dage inden hun ville være fyldt 101 år. Journalist Gyda Uldall lavede en dokumentar fra Malergården på Agnetes 99 års fødselsdag.

Hendes urne er nedsat på grunden, og på stenen står: “Agnete og Sigurd Swane / I skabte Malergården / Her såede og høstede I rigt // Elskede mor / nu hviler du i / din egen jord”.

Eksterne henvisninger 

Malere fra Danmark
Badminton under sommer-OL 2024

Badminton under Sommer-OL 2024 bliver afviklet over fem turneringer med i alt deltagelse af 172 spillere, fordelt på 38 spillere i herre- og damesingle, samt 16 par i herre-, dame- og mixed double.

Turneringsformat 

For alle discipliner gælder det, at konkurrencen bliver indledt med et gruppespil, hvor alle mødte alle, hvorefter 16 spillere (i single) eller otte par (i double) går videre til 1/8-finalerne (single) eller kvartfinalerne (double). Alle deltagere/doubler bliver placeret i de indledende grupper efter lodtrækning, hvor der indgår et seedningssystem, således at de bedste ikke kan mødes før tidligst i kvartfinalerne.

Tidsplan

Den olympiske turnering

Herresingle

Damesingle

Herredouble

Damedouble

Mixed double

Medaljevindere

Kilder 
 https://www.paris2024.org/en/sport/badminton/

 
OL 2024
Daniel Andreas Ørum-Hansen

Daniel Andreas Ørum-Hansen  (født 5. september 2007 ) er en dansk skuespiller.

Karriere 
Daniel Andreas Ørum-Hansen startede sin karriere med at lave amatørvideoer til youtube-kanalen Sjat Svingdør og fik sin første rolle i DRs julekalender Julehjertets hemmelighed (2022), hvor han spillede en af de bærende roller, som drengen Ilter.

Filmografi

Tv-serier

Referencer

Eksterne henvisninger 
 

Skuespillere fra Danmark
Skuespillere fra Danmark
Broşteni (Suceava)

Broșteni er en by i distriktet Suceava, i den historiske region Vestmoldavien, i det nordøstlige Rumænien. Broșteni er den fjortende største bymæssige bebyggelse i distriktet med et indbyggertal på . Den blev erklæret en by i 2004 sammen med syv andre lokaliteter i distriktet. Byen administrerer de tidligere landsbyer Hăleasa, Lungeni og Neagra (som blev bydele i 2004) samt Cotârgași, Dârmoxa, Frasin, Holda, Holdița og Pietroasa (med status af associerede landsbyer).

Historie 

Broșteni er et tidligere minesamfund, der ligger ved bredden af floden Bistrița, mellem Bistrița-bjergene og Stânișoara-bjergene. Den administrerer et samlet areal på 424,40 km² - det største område, der administreres af en enkelt lokalitet i Suceava-distriktet. Nationalvejen mellem Vatra Dornei og Piatra Neamț er den vigtigste kommunikationsvej for Broșteni, som ikke er forbundet med det nationale jernbanesystem.

Kilder og henvisninger

Byer i distriktet Suceava
Cajvana

Cajvana () er en by i distriktet Suceava  i det nordøstlige Rumænien. Den er beliggende i den historiske region Bukovina. Cajvana er den tolvtestørste bymæssig bebyggelse i amtet med et indbyggertal på . Den blev erklæret en by i 2004 sammen med syv andre lokaliteter i Suceavadidstriktet. En landsby, Codru, administreres af byen.

Cajvana ligger 36 km fra distriktshovedstaden Suceava. Byen er kendt for sit legendariske egetræ, som stammer fra den moldaviske hersker Stephen den Store (1457-1504). På trods af at være en by har Cajvana et landligt aspekt, og indbyggernes hovedbeskæftigelse er landbrug. Lokaliteten blev hårdt ramt af de .

Kilder og henvisninger
  
Byer i distriktet Suceava
Anadolu Efes

Anadolu Efes Biracılık ve Malt Sanayii A.Ş. er en tyrkisk bryggerikoncern, der fremstiller øl og forskellige alkoholfrie drikkevarer. Anadolu Efes er et datterselskab i Anadolu Group. Anadolu Group blev etableret i 1950 af Özilhan- og Yazıcı-familierne. 

De har hovedkvarter i Istanbul og eksporterer til over 70 lande, og de har 15 bryggerier i Tyrkiet, Kasakhstan, Rusland, Moldova, Georgien og Ukraine.

Referencer 

Virksomheder fra Tyrkiet
Turkcell

Turkcell İletişim Hizmetleri A.Ş. eller Turkcell er en tyrkisk mobiltelefonivirksomhed med hovedkvarter i Istanbul. Virksomheden har 39,3 mio. mobiltelefoni-abonnenter i Tyrkiet (2021). I alle ni lande hvor de driver forretning har de samlet 68,9 mio. abonnenter (2015).
I 1994 startede Turkcell Tyrkiets første GSM-netværk.

Referencer 

Virksomheder fra Tyrkiet